Hiiu-Rahu kalmistu

Hiiu-Rahu kalmistu (ka Hiiu kalmistu) on üks Tallinna väiksemaid kalmistuid (veel väiksem on Pirita kalmistu). See asub Hiiul Vääna tänava alguse ja Leina tänava vahel (Hiiu-Suurtüki tänav 1). Kalmistu pindala on 2,2 hektarit. Jaguneb Nõmme Rahu Koguduse ja õigeusu Tallinna Nõmme Ristija Johannese koguduse pooleks, eraldi osad on ka Nõmme Baptistikoguduse kalmistu ning Nõmme Tuletõrjeühingu kalmistu. Ajalugu Hiiu-Rahu kalmistu asutati Nõmme alevivolikogu otsusega 1919. aastal Nikolai von Glehni 1918. aastal Nõmme omavalitsusele kingitud maale. Kalmistu õnnistamiseni jõuti alles 12. augustil 1923. Kalmistu plaani valmistas arhitekt Karl Burman. Kabel koos kellatorniga (täna kontorihoone) sai katuse alla aga linnaarhitekt Friedrich Wendachi projekti järgi alles 1934. aastal. Praeguseni on säilinud 1931. aastal rajatud piirdeaed ja raudvärav. Sinna on maetud ka Ingel Pork (1855–1937) – esimene Hiiu elanik, kelle päritolu järgi (Hiiumaa) olevat ka Nõmme Hiiu ehk Hiioküla nime saanud. Nimi Kalmistu esimene nimi oli Nõmme kalmistu, ka Nõmme Luteri koguduse surnuaed. Järgnevalt kandis Nõmme-Rahu või Nõmme-Rahukoguduse kalmistu nime. Pärast Nõmme linna ühendamist Tallinnaga 1940. aastal nimetati kalmistu lähima raudteejaama järgi ümber Hiiu-Rahu kalmistuks. Planeering Korrapärase planeeringuga ristkülikukujulist kalmistut läbib sirge ida-läänesuunaline peatee, millega ristuvad teerajad, mis jagavad kalmistu korrapärasteks matmiskvartaliteks. Kalmistu on tunnistatud ajaloomälestiseks 1995. aasta kultuuri- ja haridusministri määrusega nr 19/2. Kultuurimälestisi Olaf Karro hauasammas. Autor Voldemar Mellik, 1934 (graniit, pronks) Jaan Kiige hauasammas. Autor Voldemar Mellik, 1936 (graniit, pronks) Tulevik Matmine toimub akteeritud ja pereplatsidele. Uuteks platsideks maa puudub. Tallinn tahab uuesti kasutusele võtta kalmistu juures oleva ja 1950. aastate lõpus matmiseks suletud vana baptistide kalmistu, mida riik ei hoolda ja mille ajaloolised hauatähised on tihedas võsas kohati peaaegu märkamatud. Silmapaistvate ühiskonna- ja kultuuritegelaste kalmud Usutegelased Anton Eilart (Nõmme Rahu koguduse esimene õpetaja) Voldemar Ilja (Nõmme Rahu koguduse kolmas õpetaja) Sõjaväelased Kindralid Ernst Gustav Blumbach (kindral-hüdrograaf, kindralmajor) Rudolf Reimann (VR I/1, Vabadussõja-aegse varustusvalitsuse ülema, kindralmajor) KV VI, ri 3/25, pl 2071 Vladimir Sarõtšev (I maailmasõjas oli Liepāja sadama ülem. 1915. aastast teenis Põhjalaevastikus, mereväe kindralleitnant. Nõmme Ristija Johannese Õigeusu kiriku vanem) Ohvitserid Karl Iman (vanemleitnant) Aleksander Jekimov (Ekimoff) (kaptenleitnant) Emil Laur (arst ja sportlane, sanitaarkolonelleitnant) Rein Tarmak (kuni 1935 Rudolf Tomberg) (major) Johannes Ferdinand Vibur (sanitaarmajor) Vabadusristi kavalerid Villem Adisoo (Adisso) (VR III/3, vanemallohvitser) Egon Hindreus (VR II/3, vanemallohvitser) Aleksander Jõgi (VR II/3, vanemallohvitser) Juhan Järver (VR I/3, kolonel, sümboolne haud) Rudolf Kübar (VR II/3, reamees) Evald Mägi (s. Mäe) (VR I/3, ohvitseri asetäitja) Julius Trubock (Trubok) (VR I/3, sõjaväeametnik) Ühiskonnategelased Arnold Aavasalu (tuletõrjetegelane) Karl Dudder (ettevõtja ning riigikaitsetegelane) Bernhard Eenpalu (Eesti vabariigi välisministeeriumi ametnik, diplomaat) Aleksei Ivast (politseiametnik) Ernst Kivi (tuletõrjetegelane) Juhan Kukk (VR III/1, riigivanem, sümboolne haud) Matmispaiga kujundus ja stiilne dolomiitsammas. KV III, rida 1, pl 171. Johannes Lindemann (Nõmme esimene valitud linnapea) Anton Marand (rahandus- ja omavalitsustegelane, Nõmme muuseumi üks asutaja) Mihkel Mäe (ettevõtja) Aleksander Oit (ettevõtja, omavalitsus- ja tuletõrjetegelane) August Reinvart (Nõmme baptistikoguduse vanem, linnavolikogu liige) Adam Strandberg (Nõmme baptistikoguduse vanem, ettevõtja) Jaan Vaga (Nõmme alevi- ja linnavolikogu pikaaegne juht, tuletõrjetegelane, pedagoog, seltsielu eestvedaja) Fritz ja Karl Kahro (vendadest ettevõtjad ning ärimehed Nõmmel) Kultuuritegelased Peeter Grünfeldt (ajakirjanik, kirjanik, tõlkija). Hauatähis on tehtud skulptor Roman Haavamäe kavandi järgi. Ingel Pork (Hiiu asumi rajaja, hüüdnimega Hiiu Ingel) Veiko Jürisson (näitleja, lavastaja ja riigiametnik). Kyra Robert (raamatu- ja raamatukoguteadlane). Väino Karmi (uurija, filatelist ja filokartist) Indrek Jürjo (eesti ajaloolane). Igor Volke (eesti ufoloog ja päästetöötaja). Hillar Kaal, (eesti insener ning alpinist). Rudolf Kenkmaa (ajaloolane ja arhivaar) Richard Mitt (insener) Huvitavaid objekte Leena Molli dolomiidist kalmukujundus Eva ja Johannes Neimani kalmudel leinavat naist kujutav dolomiitskulptuur Tislerite matmispaiga kujundus ja erikujuline valgest marmorist sammas Viited Kirjandus Ots, Loone. Annetus kalmule. Hauakirjadest Hiiu-Rahu kalmistul. Köss, Tiia & Jaago, Tiiu & Tender, Tõnu & Västrik, Ergo (toim.). Vanavaravedaja, 1995 nr. 2. Tartu, Tartu NEFA Laane, Karl. Tallinna kalmistud. Maalehe Raamat. Tallinn, 2002. Lõhmus, Leho. Hiiu-Rahu kalmistu. Tallinn : Nõmme Linnaosa Valitsus, 2003 Lõhmus, Leho. Sõjahauad Hiiu-Rahu kalmistul. Viimsi : Eesti Sõjamuuseum - kindral Laidoneri Muuseum, 2007 Välislingid Hiiu-Rahu kalmistu koduleht Hiiu-Rahu kalmistu kultuurimälestiste riiklikus registris Nõmmel, Hiiu-Rahu kalmistul pühitseti hauatähis. // Pressiteade, 1. detsember 2005